Seksuaalfunktsiooni häire

Seksuaalfunktsiooni häire ehk seksuaalprobleem on probleem, mis pärsib täisväärtuslikku seksuaalelu. Seksuaalprobleemi võivad põhjustada nii psühholoogilised kui ka füüsilised (esmased tarbed on rahuldamata või inimene põeb mingit (sugu)haigust) faktorid.Raj Persaud. (2007). The Mind: A User`s Guide. Lk  223–224.

Ehkki seksuaalprobleemil pole täpset definitsiooni, saab siiski välja tuua neli punkti, mis viitavad, et ilmselt vajab inimene professionaalset abi:Raj Persaud. (2007). The Mind: A User`s Guide. Lk 223.
probleem esineb enamikul vahekordadel;
probleem on kestnud üle poole aasta;
probleem tekitab suhtes uusi probleeme;
probleem takistab osalemist seksuaalsuhtes.

Statistika
Küsitleti naisi ja mehi vanusevahemikus 18–59 eluaastat ning selgus, et seksuaalprobleemid on tegelikult tavalised ja laialt levinud probleemid.

Mehed
Leiti, et:
10% kannatab erektsioonihäirete käes ning näitaja tõuseb küsitletud vanusevahemiku lõpus 50 protsendini
16% on kaotanud seksuaalse huvi
30% kaebab enneaegset seemnepurset
8% kaebab hilinenud seemnepurske üle

Naised
Leiti, et:Raj Persaud. (2007). The Mind: A User`s Guide. Lk 224.
33% puudub huvi seksi vastu
24% ei suuda saavutada orgasmi
21% ei tunne seksist naudingut
18% kurdab kehva lubrikatsiooni ehk märgumise üle
14% tunneb vahekorra ajal tupes valu

Kõige levinumad probleemid
Enamik seksuaalfunktsioonihäireid on seotud iha, erutuse ja orgasmiga.

Ihahäired
Ihahäire ehk sugutungi häire väljendub selles, et inimesel ei ole enam loomupärast sugutungi oma partneri vastu. Kuid sugutungi kadumist võivad põhjustada ka muud tegurid, mille puhul ei saa ihahäirest rääkida, näiteks vaimsed häired (nt depressioon) või mõnuainete tarvitamise tagajärjel või ravimite kõrvaltoimena ilmnenud sugutungihäire.Raj Persaud. (2007). The Mind: A User`s Guide. Lk 224–225.

Erutushäired
Meestel on erutus otseselt seotud peenise erektsiooniprotsessiga ning naistel vastavalt kliitori suurenemisega. Meeste kõige levinum erutushäire ongi erektsioonihäire, mispuhul räägitakse sageli impotentsusest. Naiste puhul väljendub erutushäire sageli lubrikatsiooni puudumise näol.

Orgasmihäired
Orgasmi saavad mõlemad sugupooled, kus meestel kaasneb sellega seemnepurse ehk ejakulatsioon. Naistel väga levinud orgasmihäire on orgasmi hilinemine või ärajäämine. Meeste suurim probleem seevastu on enneaegne ejakulatsioon, mis noorematel inimestel võib esineda kohe pärast peenise tuppe viimist või lausa enne erektsiooni.

Seksuaalprobleemide põhjused
Psühholoogilised
Seksuaalhäireid võivad esile kutsuda mis tahes vaimsed probleemid, mis ei lase inimesel end mugavalt tunda.Raj Persaud. (2007). The Mind: A User`s Guide. Lk 226.
üleliigne väsimus ja üleliigne stress
depressioon
sooritusärevus
madal enesehinnang
süütunne seksi pärast
erinevad hirmud
varasem negatiivne seksuaalkogemus

Füüsilised
üldiselt halb tervis
suhkrutõbi
krooniline kardiovaskulaarne puudulikkus
erinevad hormoonihäired
 maksahaigused
 neeruhaigused
 üldiselt esmased tarbed täitmata

Uimastid ja mõned ravimid
Libiido vähenemist võivad esile kutsuda alkohol, antidepressandid, antipsühhootikumid, mõned hormonaalravid ja epilepsiaravimid jne. Vaegejakulatsiooni võivad põhjustada antidepressandid, antipsühhootikumid jne.

Viited

 Kirjandus 
 Raj Persaud. (2007). The Mind: A User`s Guide. Bantam Press.||| Vaimne Tervis. (2009). Tõlge eesti keelde Tiia Rinne. AS Pakett.

Kategooria:Psühhopatoloogia